
Атайын коргоо, демпингге каршы жана компенсациялык чараларды колдонуу же колдонбоо боюнча иликтөөлөрдү жүргүзүүнүн жана чечимдерди кабыл алуунун өзгөчө механизми бөлүгүндө
 2014-жылдын 29-майындагы Евразия экономикалык бирлиги жөнүндө 
келишимге өзгөртүүлөрдү киргизүү жөнүндө 
ПРОТОКОЛ


Евразия экономикалык бирлигине мүчө мамлекеттер, мындан ары мүчө мамлекеттер деп аталуучу,
2014-жылдын 29-майындагы Евразия экономикалык бирлиги жөнүндө келишимдин 115-беренесин жетекчиликке алуу менен,
төмөнкүлөр жөнүндө макулдашты:

1-берене
2014-жылдын 29-майындагы Евразия экономикалык бирлиги жөнүндө келишимге төмөнкүдөй өзгөртүүлөр киргизилсин:
1) 102-берене төмөнкүдөй мазмундагы 6-пункт менен толукталсын:
«6. Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдун (ушул Келишимге № 8 тиркеме) 291-пунктунун үчүнчү жана жетинчи абзацтарында каралган Комиссиянын актылары күчүнө киргенге чейин атаандаштыктын өзүнчө рыногуна кирбеген мүчө мамлекеттин аймагына ташып киргизилүүчү товарларды керектөөнү ырастоо бажы органына бериле турган мөөнөттүн чеги мүчө мамлекеттердин мыйзамдарына ылайык аныкталат.»;
2) Евразия экономикалык комиссиясы жөнүндө жобонун (көрсөтүлгөн Келишимге № 1 тиркеме) II бөлүмү төмөнкүдөй мазмундагы 301-пункт менен толукталсын:
«301. Ушул Жобонун 30-пунктунун жоболору Комиссиянын Коллегиясынын атайын коргоочу, демпингге каршы жана компенсациялык чараларды колдонуу же колдонбоо маселелери боюнча чечимдерине карата, мындай механизм колдонулган мезгилде Үчүнчү өлкөлөргө карата атайын коргоочу, демпингге каршы жана компенсациялык чараларды колдонуу жөнүндө протоколдун VIII бөлүмүндө (Келишимге № 8 тиркеме) каралган өзгөчө механизмди эске алуу менен колдонулат.»;
3) Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдо (көрсөтүлгөн Келишимге № 8 тиркеме): 
VIII бөлүм төмөнкүдөй редакцияда баяндалсын:
«VIII. Атайын коргоо, демпингге каршы жана компенсациялык
 чараларды колдонуу же колдонбоо жөнүндө чечимдерди кабыл алуу жана иликтөөлөрдү жүргүзүүдөгү өзгөчө механизм

1. Евразия экономикалык комиссиясы жөнүндө жобонун 
30-пунктун атайын коргоо, демпингге каршы жана компенсациялык чараларды колдонуу же колдонбоо жөнүндө чечимдерге 
карата колдонуунун өзгөчөлүктөрү

275. Евразия экономикалык комиссиясы жөнүндө жобонун (Келишимге № 1 тиркеме) 30-пунктуна ылайык киргизилген атайын коргоо, демпингге каршы же компенсациялык чараны колдонуу (колдонбоо) тууралуу Комиссиянын Коллегиясынын чечимин жокко чыгаруу же ага өзгөртүү киргизүү жөнүндө сунуш Комиссиянын Коллегиясынын чечимине мындай жокко чыгаруу же өзгөртүү киргизүү үчүн экономикалык негиздемени камтууга тийиш (өзгөртүүлөрдү киргизүү жөнүндө сунуш киргизилген учурда мындай өзгөртүүлөрдү көрсөтүү менен).
276.  Евразия экономикалык комиссиясы жөнүндө жобонун (Келишимге № 1 тиркеме) 30-пунктунун төртүнчү же бешинчи абзацтарына ылайык сунуш киргизилген Комиссиянын Коллегиясынын атайын коргоо, демпингге каршы же компенсациялык чараларды колдонуу (колдонбоо) жөнүндө чечими күчүнө кирбейт жана маселени Өкмөттөр аралык кеңеште кароо жана анын жыйынтыгы боюнча тиешелүү чечимди кабыл алуу үчүн зарыл болгон мөөнөткө же ушул Протоколдун 282-пунктуна ылайык Бирликтин Сотунун корутундусунда камтылган тыянактардын негизинде кабыл алынган Комиссиянын Коллегиясынын ушул чечиминдеги өзгөртүүлөр күчүнө киргенге чейин токтотулат.
277. Иликтөө жүргүзгөн орган ушул Протоколдун 276-пунктуна ылайык токтотулган Комиссиянын Коллегиясынын чечимин анын тең салмактуулук принцибине шайкеш келүүсүн камсыз кылуу максатында өзгөртүү жөнүндө сунуштарды камтыган корутундуну даярдайт.
278. Тең салмактуулук принциби ушул Протоколго ылайык мүчө мамлекеттердин экономикасынын тармагын коргоону камсыз кылуу менен бирге, мүчө мамлекет тарабынан берилген экономикалык негиздемеде баяндалган анын кызыкчылыктарына зыян келтирүүнүн негиздүү тобокелдиктерин болтурбоодон турат.
279. Мүчө мамлекеттин кызыкчылыктарына келтирилген зыяндын негиздүү тобокелдиктерин алып салуу бөлүгүндө тең салмактуулук принцибин сактоонун критерийлери болуп мындай негиздүү тобокелдиктердин мүнөзүнө негизделген төмөнкү чараларды колдонуу саналат:
1) арыз берүүчүлөр болуп саналган өндүрүүчүлөр жана арызды колдогон өндүрүүчүлөр үчүн мүчө мамлекеттердин керектөөчүлөрүн басмырлоого жол бербөө, мүчө мамлекеттердин керектөөчүлөрү үчүн товарлардын накталай жана (же) баа жагынан жеткиликсиз болуп калышына жол бербөө боюнча жүрүм-турумдук сунуштамалар, ошондой эле рынокто үстөмдүк кылуучу абалды ээлеген өндүрүүчүлөр үчүн башка зарыл шарттар, анын ичинде баалардын негизсиз өсүшүнө жол бербөө;
2) өндүрүүчүлөр тарабынан жүрүм-турум боюнча сунуштамаларды сактоо боюнча Комиссиянын Коллегиясынын чечиминин аткарылышын көзөмөлдөө жана рыноктук кырдаалга мониторинг жүргүзүү;
3) жүрүм-турум боюнча сунуштарды олуттуу бузуулар жана (же) рыноктук конъюнктуранын терс өзгөрүүлөрүнүн тобокелдиктери ишке ашкан учурда – атайын коргоо, демпингге каршы же компенсациялык чараны өзгөртүү же жокко чыгаруу максатында кайра иликтөө жүргүзүү.
280. Иликтөө жүргүзгөн органдын корутундусу мүчө мамлекеттердин экономикалык негиздемесинде жана мүчө мамлекеттердин экономикалык тармагынын кызыкчылыктары баяндалган тобокелдиктердин (анын ичинде рыноктун түзүмүн эске алуу менен мүчө мамлекеттердин керектөөчүлөрүнө карата басмырлоо тобокелдиктерин, товарлардын жеткиликтүү эместигин жана башка тобокелдиктердин) жыйынды анализдерде баяндалган натыйжаларына негизделиши керек.
281. Өкмөттөр аралык кеңеш тарабынан чечим кабыл алууда консенсус болбосо, маселе эки тарапка тең алгылыктуу чечимди табуу жана иштеп чыгуу үчүн Өкмөттөр аралык кеңештин кайра кароосуна коюлат.
Эгерде Өкмөттөр аралык кеңеш тарабынан өз ара алгылыктуу чечим кабыл алынса, ушул Протоколдун 276-пунктуна ылайык Комиссиянын Коллегиясынын токтотулган чечими Өкмөттөр аралык кеңештин чечимине ылайык ага өзгөртүүлөр киргизилгенден кийин күчүнө кирет.
282. Өкмөттөр аралык кеңеш маселе кайра каралган учурда өз ара алгылыктуу чечимге жетишилбеген шартта, Комиссия ушул Протоколдун 277 – 280-пункттарына ылайык тең салмактуулук принцибинин Комиссиянын Коллегиясынын чечиминде (ага иликтөөнү жүргүзгөн орган тарабынан даярдалган корутундуга негизделген сунушталган толуктоолор жана өзгөртүүлөр менен) сакталгандыгын түшүндүрүп берүү жөнүндө Бирликтин Сотунун Статутунун (Келишимге № 2 тиркеме) 46-пунктуна ылайык Бирликтин Сотуна кайрылат.
Комиссиянын Коллегиясы белгиленген тартипте маселени кайрадан карайт жана ушул Протоколдун 276-пунктуна ылайык токтотулган Комиссиянын Коллегиясынын чечимин Бирликтин Сотунун корутундусунда камтылган тыянактарга шайкеш келтирет. Мындай чечим белгиленген тартипте күчүнө кирет. 
283. Ушул Протоколдун 277 – 282-пункттарында каралган 
жол-жоболорду жүзөгө ашыруу ушул Протоколдун 281 жана 
282-пункттарында каралган Комиссиянын Коллегиясынын өзгөртүлгөн чечимин кабыл алуу үчүн зарыл болгон мөөнөттө, бирок ушул Протоколдун 276-пунктуна ылайык Комиссиянын Коллегиясынын чечиминин күчүнө кириши токтотулган датадан тартып 12 айдан кеч эмес жүзөгө ашырылат. 
[bookmark: Par8]284. Эгерде ушул Протоколдун 282-пунктуна ылайык кабыл алынган Комиссиянын Коллегиясынын чечимине карата Евразия экономикалык комиссиясы жөнүндө жобонун (Келишимге № 1 тиркеме) 30-пунктунун төртүнчү же бешинчи пункттарына ылайык сунуш киргизилсе, ушул Протоколдун 276 – 282-пункттарында каралган жол-жоболорду өткөрбөстөн, өз ара алгылыктуу чечимди табуу жана иштеп чыгуу үчүн маселе Жогорку кеңештин кезектеги жыйынынын кароосуна киргизилет. 

2. Ушул Протоколдун 282 же 284-пункттарына ылайык күчүнө кирген Комиссиянын Коллегиясынын чечиминин ишке ашырылышына 
мониторинг жүргүзүү

285. Комиссия ушул Протоколдун 282 же 284-пункттарына ылайык Комиссиянын Коллегиясынын күчүнө кирген чечиминин негизинде колдонулган атайын коргоо, демпингге каршы же компенсациялык чаранын аракетинин ар бир 12 ай өткөндөн кийин көрсөтүлгөн чаранын товарды керектөөчүлөргө тийгизген таасирине жана атайын коргоо, демпингге каршы же компенсациялык чаралардын кабыл алынышына байланыштуу экономика тармагынын өзгөрүлмө экономикалык шарттарга ыңгайлашуусуна көмөктөшүүчү чараларды арыз берүүчү-өндүрүүчүлөр тарабынан ишке ашырылышына мониторинг жүргүзөт.
Ар бир мындай мониторингдин натыйжалары жөнүндө отчет Комиссия тарабынан Өкмөттөр аралык кеңештин кароосуна киргизилет.

3. Комиссиянын Коллегиясынын атайын коргоо, демпингге 
каршы жана компенсациялык чараларды колдонуу же колдонбоо жөнүндө чечимдерин кабыл алуунун өзгөчөлүктөрү

286. Эгерде Комиссиянын Коллегиясынын мүчөлөрүнүн добуш берүүсүнүн жыйынтыгы боюнча иликтөөнү жүргүзгөн орган тарабынан сунушталган атайын коргоо, демпингге каршы же компенсациялык чараны колдонуу жөнүндө чечим кабыл алынбаса, Комиссиянын Коллегиясында кароо үчүн чараны колдонбоо жөнүндө чечимдин долбоору кабыл алынат, ал Комиссиянын Коллегиясынын мүчөлөрүнүн жүйөлүү каршы пикирлеринин негизинде белгиленген тартипте кабыл алынат.
Купуя мүнөздөгү маалыматтарды кошпогондо, иликтөө жүргүзүүчү орган тарабынан сунушталган атайын коргоо, демпингге каршы же компенсациялык чараны колдонууга каршы добуш берген Комиссиянын Коллегиясынын ар бир мүчөсүнүн жазуу жүзүндөгү жүйөлүү каршы пикири чараны колдонбоо жөнүндө Комиссиянын Коллегиясынын чечими менен бирге Бирликтин Интернет түйүнүндөгү расмий сайтына жарыяланат.

4. Өндүрүүчүлөр үчүн жүрүм-турум боюнча сунуштамалар

287. Иликтөөнү жүргүзүүчү орган арыз берүүчү болуп саналган өндүрүүчүлөр жана колдоо көрсөтүүчү өндүрүүчүлөр үчүн төмөнкүдөй учурларда коргоо, демпингге каршы же компенсациялык чараны колдонуу жөнүндө чечимдин ажырагыс бөлүгү болуп санала турган жүрүм-турум боюнча сунуштамалдарды иштеп чыгат:
эгерде ушул Протоколдун 221-пунктуна ылайык жүргүзүлгөн баалоонун натыйжалары боюнча Комиссиянын трансчек аралык рыноктордо атаандаштыктын жалпы эрежелеринин сакталышын көзөмөлдөөгө ыйгарым укуктуу түзүмдүк бөлүмү атайын коргоочу, демпингге каршы же компенсациялык чара Бирликтин тиешелүү товардык рыногунда атаандаштыкка күтүлгөн терс таасирин тийгизсе;
эгерде ички рынокту коргоо боюнча чараларды колдонуу жаатында позицияны иштеп чыгууга жана Комиссияга жөнөтүүгө ыйгарым укуктуу мүчө мамлекеттин аткаруу бийлигинин органынан (мындан ары – компетенттүү орган) рыноктун түзүмүн эске алуу менен иликтөөнүн предмети болуп саналган товардын керектөөчүлөргө карата басмырлоо тобокелдиктерин жана (же) товардын жеткиликсиздигинин келип чыгышын негиздеген кайрылуу түшсө.
Комиссиянын трансчек аралык рыноктордо атаандаштыктын жалпы эрежелеринин сакталышын контролдоо жаатында ыйгарым укук берилген түзүмдүк бөлүмү атайын коргоо, демпингге каршы же компенсациялык чаранын тиешелүү товар рыногунда атаандаштыкка болжолдонгон терс таасири жөнүндө корутундулар менен бирге Бирликтин жүрүм-турум боюнча сунуштамаларынын мазмуну боюнча иликтөөлөрдү жүргүзгөн органга сунуш киргизүүгө укуктуу.
288. Жүрүм-турум боюнча сунуштамалар мүчө мамлекеттердин керектөөчүлөрүн басмырлоого жол бербөө жана (же) мүчө мамлекетте товарлардын жеткиликсиз болуп калышынын алдын алуу боюнча чараларды, ошондой эле башка зарыл шарттарды камтышы мүмкүн.
289. Жүрүм-турум боюнча сунуштамалардын олуттуу бузулушу иликтөөнү жүргүзгөн орган тарабынан аныкталган учурда, мүмкүн болушунча кыска мөөнөттө, адатта иликтөө башталган датадан тартып 6 айдан ашпаган мөөнөттө кайталап иликтөө жүргүзүлөт, анын жыйынтыгы боюнча бузуулардын товар рыногу үчүн кесепеттеринин оордугуна жараша атайын коргоо, адемпингге каршы к же компенсациялык чара өзгөртүлөт же жокко чыгарылат.

5. Маалыматтарды топтоо 

290. Ушул бөлүмдө каралган мониторингге иликтөө жүргүзүүчү органдын суроо-талабы боюнча мүчө мамлекеттердин ыйгарым укуктуу органдары тарабынан маалыматтарды берүүгө карата ушул Протоколдун VI бөлүмүнүн жоболору колдонулат.

6. Демпингдик же субсидияланган импортто 
мүчө мамлекеттердин экономикалык тармагын 
аныктоонун өзгөчөлүктөрү

291. Эгерде мүчө мамлекеттердин экономикасынын тармагы ушул Протоколдун 233-пунктунда белгиленген мааниде түшүнүлсө, обочолонгон атаандаштык рыногунун аймагы бир же бир нече мүчө мамлекеттин аймагына туура келет жана иликтөөнүн натыйжасы боюнча демпингге каршы же компенсациялык чараны колдонуу жөнүндө чечим кабыл алынса, мындай чара каралып жаткан обочолонгон атаандаштык рыногунун аймагында керектөө үчүн жеткирилген товарлардын импортуна гана карата колдонулат.
Ушул пункттун биринчи абзацында каралган чечимге ылайык демпингге каршы же компенсациялык чара колдонулган учурда, демпингге каршы же компенсациялык алымды киргизүү жолу менен мындай алымды төлөө обочолонгон атаандаштык рыногунун бир бөлүгү болуп саналган мүчө мамлекеттин аймагына ташылып келинген жана жайгаштыруу шарттары болуп демпингге каршы төлөм же компенсациялык алымдарды төлөө санала турган бажы жол-жоболоруна жайгаштырылган товарларга карата жүзөгө ашырылат. 
Мүчө мамлекеттин мыйзамдарына ылайык аны берүүгө ыйгарым укуктуу аткаруу бийлигинин органы тарабынан берилген, ташып киргизилүүчү товар обочолонгон атаандаштык рыногуна кирбеген мүчө мамлекеттин аймагында керектелгендигин тастыктаган ырастоо берилген учурда демпингге каршы же компенсациялык алымдын суммасы ушул Протоколго тиркемеде каралган тартипте кайтарылууга тийиш. Мындай ырастоону бажы органына берүү мүмкүн болгон мөөнөт Комиссия тарабынан аныкталат.
Демпингдик же субсидияланган импорттун предмети болуп саналган товар мүчө мамлекеттин, обочолонгон атаандаштык рыногуна кирбеген аймагында керектелгендигин ырастоонун тартиби Комиссия тарабынан аныкталат жана мүчө мамлекеттердин мыйзамдарын колдонууну да караштырышы мүмкүн.
Мүчө мамлекеттин аймагына ташып киргизилүүчү, өзүнчө атаандаштык рыногуна кирбеген жана бажы жол-жоболоруна жайгаштырылган товарларга карата жайгаштыруунун шарты демпингге каршы төлөм же компенсациялык алымдарды төлөө болуп саналса, Евразия экономикалык бирлигинин Бажы кодексинде белгиленген тартипте демпингге каршы төлөмдү же компенсациялык алымды төлөө боюнча милдеттенменин аткарылышын камсыздоо каралат.
Демпингге каршы же компенсациялык алымды төлөө боюнча милдеттенменин аткарылышын камсыз кылуу, эгерде мындай товарлар өзүнчө атаандаштык рыногуна кирген мүчө мамлекеттин аймагына ташылып келинсе жана мындай товарлар ички керектөө үчүн бажы көзөмөлүнө коюлса төлөнүүгө тийиш болгон демпингге каршы же компенсациялык алымдын өлчөмүндө акча каражаттары (акчалай) түрүндө берилет.
Мүчө мамлекеттин мыйзамдарына ылайык аны берүүгө ыйгарым укуктуу аткаруу бийлигинин органы тарабынан товар обочолонгон атаандаштык рыногуна кирбеген мүчө мамлекеттин аймагында пайдаланылганы тууралуу тастыктама берилген учурда, демпингге каршы же компенсациялык бажы алымдарын төлөө боюнча милдеттин аткарылышын камсыздоо үчүн төлөнгөн акча каражаттары Евразия экономикалык бирлигинин Бажы кодексинде белгиленген тартипте кайтарылат. Мындай тастыктоо бажы органына берилиши мүмкүн болгон мөөнөт Комиссия тарабынан аныкталат.
Эгерде аталган тастыктоо ушул пункттун жетинчи абзацына ылайык аныкталган мөөнөттө берилбесе, демпингге каршы же компенсациялык алымды төлөө боюнча милдеттенменин аткарылышын камсыз кылуу катары киргизилген каражаттардын (акчалардын) суммасы демпингге каршы же компенсациялык алымды төлөөгө карата эсепке алынууга жатат жана ушул Протоколдун тиркемесинде каралган тартипте чегерилет жана бөлүштүрүлөт.
292. Ушул Протоколдун 291-пунктунун жоболору алдын ала демпингге каршы же алдын ала компенсациялык алымды киргизүү аркылуу демпингге каршы же компенсациялык чараны колдонуу учурларына да жайылтылат.
Ушул Протоколдун 83, 84, 86, 146, 147 жана 149-пункттарында көрсөтүлгөн жагдайлар келип чыккан учурда алдын ала демпингге каршы же алдын ала компенсациялык алымды төлөө милдеттенмесин аткарууну камсыз кылуу катары киргизилген акча каражаттарынын (акчалардын) суммасы аталган пункттарда каралган тартипте кайтарылууга тийиш. Иликтөөнү жүргүзгөн орган мындай жагдайлардын келип чыгышы жөнүндө мүчө мамлекеттердин бажы органдарын өз убагында маалымдайт.

7. Иликтөө жүргүзүүчү орган менен компетенттүү 
органдардын өз ара аракеттенүүсү

293. Иликтөө жүргүзүүчү орган менен компетенттүү органдардын иликтөөлөрдү жүргүзүү маселелери боюнча өз ара аракеттенүүсүн уюштуруу үчүн компетенттүү органдарга төмөнкү жоболорду эске алуу менен иликтөө материалдары менен таанышууга мүмкүнчүлүк берилет:
1) иликтөө учурунда иликтөө жүргүзгөн орган ушул Протоколдун 
258-пунктунун талаптарын эске алуу менен компетенттүү органдардын суроо-талабы боюнча аларга ушул Протоколдун 213-пунктунун төртүнчү жана бешинчи абзацтарында көрсөтүлгөн маалыматтар менен Бирликтин Интернет түйүнүндөгү расмий сайтында же иликтөө жүргүзгөн орган тарабынан аныкталган башка ыкма менен камсыз кылынат, ошондой эле Бирликтин жана мүчө мамлекеттердин товардык рынокторунун түзүмү жана конъюнктурасы жөнүндө иликтөө жүргүзүүчү органда болгон маалыматтарга жетүү мүмкүнчүлүгүн берүү жолу менен таанышуу мүмкүнчүлүгүн камтыйт.
2) компетенттүү органдар иликтөөгө тиешелүү маалыматтарды үчүнчү жактарга бербейт жана башка жол менен ачыкка чыгарбайт. 

8. Атаандаштыкка карата коргоо чараларынын
 таасиринин кесепеттерин баалоо

294. Иликтөөнү жүргүзүү учурунда чаранын мөөнөтү аяктаганга байланыштуу кайра иликтөөлөрдүн алкагында ушул Протоколдун 31, 109 жана 174-пункттарына ылайык жүргүзүлгөн трансчек аралык рыноктордо жалпы атаандаштык эрежелеринин сакталышын көзөмөлдөө боюнча ыйгарым укуктуу Комиссиянын түзүмдүк бөлүмү атайын коргоо, демпингге каршы же компенсациялык чаранын конкуренцияга тийгизген таасирин баалоону жүргүзөт жана бул баалоо атайын коргоо, демпингге каршы же компенсациялык чаранын атаандаштыкка таасиринин кесепеттерин баалоо алкагында ушул Протоколдун 221-пунктуна ылайык жүргүзүлөт.

9. Ушул бөлүм менен каралган 
өзгөчө механизмди колдонуу

295. Мүчө мамлекеттер, Өкмөттөр аралык кеңеш жана Комиссия эгерде баштапкы же андан кийинки 2 жылдык мөөнөттөрдүн аяктаарына 6 ай калгандан кечиктирбестен Комиссияга мүчө мамлекеттин өкмөт башчысы тарабынан ушул бөлүмдө каралган өзгөчө механизмди колдонууну токтото туруу жөнүндө кабарлама берилбесе, 202.....-жылдын
                        кол коюлган Атайын коргоо, демпингге каршы жана компенсациялык чараларды колдонуу же колдонбоо боюнча иликтөөлөрдү жүргүзүүнүн жана чечимдерди кабыл алуунун өзгөчө механизми бөлүгүндө 2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү жөнүндө протокол күчүнө кирген датадан тартып эсептелген 2 жылды түзгөн баштапкы мөөнөттүн ичинде, ошондой эле андан кийинки 2 жылдык мөөнөт ичинде ушул бөлүмдө каралган өзгөчө механизмди жетекчиликке алышат. Комиссия башка мүчө мамлекеттерге аталган кабарламаны алгандыгы жөнүндө аны алган датадан тартып 
3 жумушчу күндүн ичинде маалымдайт.
Көрсөтүлгөн билдирүүнү алган учурда мүчө мамлекеттер, Өкмөттөр аралык кеңеш жана Комиссия алгачкы же кийинки 2 жылдык мөөнөт аяктагандан кийин ушул бөлүмдө каралган атайын механизмди Өкмөттөр аралык кеңеш тиешелүү чечим кабыл алганга чейин жетекчиликке алууну токтотот.
Иликтөө жүргүзүүчү орган ушул бөлүмдө каралган атайын механизмди колдонууну токтото туруу жөнүндө маалыматты алдын ала, бирок баштапкы же кийинки 2 жылдык мөөнөт аяктаганга чейин 30 календардык күндөн кем эмес убакытка чейин Бирликтин Интернет түйүнүндөгү расмий сайтында жарыялайт.
Мындай билдирүүнү жөнөтүүнүн алдында мүчө мамлекет Комиссияга өзүнүн ниети жөнүндө маалымдайт жана орун алган тынчсызданууларды жөнгө салуу үчүн консультацияларды өткөрүүнү суранат.
Ушул бөлүмдө каралган өзгөчө механизмди колдонуу кайра башталган датадан тартып мүчө мамлекеттер, Өкмөттөр аралык кеңеш жана Комиссия ушул пункттун биринчи абзацында каралган жол-жоболорду жетекчиликке алууну улантат. Мында 2 жылдык мөөнөттөрдүн агымы бул механизмди колдонуу кайра башталган датадан тартып эсептелет.
296. Атайын механизмди колдонуу башталган же кайра башталган датага карата жүргүзүлгөн иликтөөлөр үчүн ушул бөлүмдүн жоболору иликтөөнүн жүрүшүнө тоскоол болбогон бөлүмдөрүнө карата жайылтылат.»;
төмөнкүдөй мазмундагы IX бөлүм менен толукталсын:

«IX. Корутунду жоболор
1. Атайын коргоо, демпингге каршы жана компенсациялык 
чаралары колдонуу тууралуу чечимдерди соттук 
тартипте даттануунун өзгөчөлүктөрү

[bookmark: _Hlk183683525]297. Комиссиянын чечимин жана (же) атайын коргоо, демпингге каршы жана компенсациялык чараларды колдонууга байланыштуу Комиссиянын аракеттерин (аракетсиздигин) талашкан иштерди кароонун тартиби жана өзгөчөлүктөрү Бирликтин Сотунун Статуту (Келишимге № 2 тиркеме) жана Бирликтин Сотунун регламенти менен аныкталат.

2. Бирликтин Сотунун чечимдерин аткаруу

298. Комиссия атайын коргоо, демпингге каршы жана компенсациялык чараларды колдонуу боюнча Бирликтин Сотунун чечимдерин аткаруу боюнча зарыл чараларды көрөт. Бирликтин Соту тарабынан Келишимге жана (же) Бирликтин алкагындагы эл аралык келишимдерге ылайык келбейт деп таанылган Комиссиянын чечими Комиссия тарабынан иликтөө жүргүзгөн органдын демилгеси боюнча Бирликтин Сотунун чечимин аткаруу үчүн зарыл болгон бөлүгүндө кайталап иликтөө жүргүзүү жолу менен Бирликтин алкагындагы Келишимге жана (же) эл аралык келишимдерге шайкеш келтирилет. 
Кайрадан иликтөө жүргүзүүдө тиешелүү айырмачылыктарды эске алуу менен иликтөө жүргүзүүгө тиешелүү жоболор колдонулат.
Ушул пунктта каралган кайталап иликтөө жүргүзүү мөөнөтү, эреже катары, 9 айдан ашпайт.

3. Иликтөө жол-жоболорун башкаруу

299. Ушул Протоколду ишке ашыруу максатында Комиссия иликтөөнү баштоонун, жүргүзүүнүн, аяктоонун жана (же) токтото туруунун 
жол-жоболоруна карата тиешелүү чечимдерди кабыл алат. Комиссия кабыл алган чечимдер Келишимдин жоболорун өзгөртпөөгө же аларга карама-каршы келбөөгө тийиш.».
2-берене

____________ шаарында 202__-жылдын «____» __________ бир түп нускада орус тилинде түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Пртоколдун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

